CELEX: 52016DP0273
Language: el
Date: 2016-06-09 00:00:00
Title: Απόφαση του Ευρωπαϊκού Κοινοβουλίου περί μη διατύπωσης αντίρρησης σχετικά με τον κατ’ εξουσιοδότηση κανονισμό της Επιτροπής, της 17ης Μαΐου 2016, για τη συμπλήρωση του κανονισμού (ΕΕ) αριθ. 596/2014 του Ευρωπαϊκού Κοινοβουλίου και του Συμβουλίου σχετικά με τα ρυθμιστικά τεχνικά πρότυπα που αφορούν τις κατάλληλες ρυθμίσεις, συστήματα και διαδικασίες για συμμετέχοντες στην αγορά οι οποίοι αποκαλύπτουν πληροφορίες πραγματοποιώντας βολιδοσκοπήσεις της αγοράς (C(2016)02859 — 2016/2735(DEA))

6.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 86/214
            
         P8_TA(2016)0273
   Απόφαση περί μη διατύπωσης αντίρρησης σε κατ’ εξουσιοδότηση πράξη: ρυθμιστικά τεχνικά πρότυπα που αφορούν τις κατάλληλες ρυθμίσεις, συστήματα και διαδικασίες για συμμετέχοντες στην αγορά οι οποίοι αποκαλύπτουν πληροφορίες πραγματοποιώντας βολιδοσκοπήσεις της αγοράς
   Απόφαση του Ευρωπαϊκού Κοινοβουλίου περί μη διατύπωσης αντίρρησης σχετικά με τον κατ’ εξουσιοδότηση κανονισμό της Επιτροπής, της 17ης Μαΐου 2016, για τη συμπλήρωση του κανονισμού (ΕΕ) αριθ. 596/2014 του Ευρωπαϊκού Κοινοβουλίου και του Συμβουλίου σχετικά με τα ρυθμιστικά τεχνικά πρότυπα που αφορούν τις κατάλληλες ρυθμίσεις, συστήματα και διαδικασίες για συμμετέχοντες στην αγορά οι οποίοι αποκαλύπτουν πληροφορίες πραγματοποιώντας βολιδοσκοπήσεις της αγοράς (C(2016)02859 — 2016/2735(DEA))
   (2018/C 086/41)
   
      Το Ευρωπαϊκό Κοινοβούλιο,
   
               —
            
            
               έχοντας υπόψη τον κατ’ εξουσιοδότηση κανονισμό της Επιτροπής (C(2016)02859),
            
         
               —
            
            
               έχοντας υπόψη την με ημερομηνία 18 Μαΐου 2016 επιστολή της Επιτροπής, διά της οποίας του ζητείται να δηλώσει ότι δεν θα διατυπώσει αντίρρηση σχετικά με τον κατ’ εξουσιοδότηση κανονισμό,
            
         
               —
            
            
               έχοντας υπόψη την με ημερομηνία 31 Μαΐου 2016 επιστολή της Επιτροπής Οικονομικής και Νομισματικής Πολιτικής προς τον Πρόεδρο της Διάσκεψης των Προέδρων των Επιτροπών,
            
         
               —
            
            
               έχοντας υπόψη το άρθρο 290 της Συνθήκης για τη λειτουργία της Ευρωπαϊκής Ένωσης,
            
         
               —
            
            
               έχοντας υπόψη τον κανονισμό (ΕΕ) αριθ. 596/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για την κατάχρηση της αγοράς (κανονισμός για την κατάχρηση της αγοράς) και την κατάργηση της οδηγίας 2003/6/ΕΚ του Ευρωπαϊκού Κοινοβουλίου και του Συμβουλίου και των οδηγιών 2003/124/ΕΚ, 2003/125/ΕΚ και 2004/72/ΕΚ της Επιτροπής (1) («κανονισμός για την κατάχρηση της αγοράς»), και ιδίως το άρθρο 11 παράγραφος 9 τρίτο εδάφιο,
            
         
               —
            
            
               έχοντας υπόψη τη σύσταση απόφασης της Επιτροπής Οικονομικής και Νομισματικής Πολιτικής,
            
         
               —
            
            
               έχοντας υπόψη το άρθρο 105 παράγραφος 6 του Κανονισμού του,
            
         
               —
            
            
               έχοντας υπόψη ότι δεν διατυπώθηκαν αντιρρήσεις κατά τη διάρκεια της περιόδου που ορίζεται στο άρθρο 105 παράγραφος 6 τρίτη και τέταρτη περίπτωση του Κανονισμού του, η οποία έληξε στις 8 Ιουνίου 2016,
            
         
               Α.
            
            
               λαμβάνοντας υπόψη ότι το άρθρο 39 παράγραφος 2 του κανονισμού για την κατάχρηση της αγοράς ορίζει ότι ορισμένες διατάξεις του, μεταξύ άλλων το άρθρο 11 παράγραφοι 1 και 8, τίθενται σε ισχύ από την 3η Ιουλίου 2016 και, στο ίδιο πλαίσιο, το άρθρο 7 παράγραφος 1 του κατ’ εξουσιοδότηση κανονισμού ορίζει επίσης ότι τίθεται σε ισχύ από την ίδια ημερομηνία·
            
         
               Β.
            
            
               λαμβάνοντας υπόψη ότι το άρθρο 11 παράγραφος 9 του κανονισμού για την κατάχρηση της αγοράς εξουσιοδοτεί την ΕΑΚΑΑ να εκπονεί σχέδια ρυθμιστικών τεχνικών προτύπων (ΡΤΠ) για να προσδιορίσει τις κατάλληλες ρυθμίσεις, διαδικασίες και απαιτήσεις τήρησης αρχείων προκειμένου τα πρόσωπα να συμμορφώνονται με τις απαιτήσεις που ορίζονται στις παραγράφους 4, 5, 6 και 8 του ίδιου άρθρου· λαμβάνοντας υπόψη ότι το άρθρο 11 παράγραφος 9 του κανονισμού για την κατάχρηση της αγοράς εξουσιοδοτεί την Επιτροπή να εγκρίνει αυτά τα ΡΤΠ σύμφωνα με τα άρθρα 10 έως 14 του κανονισμού (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου (2) («κανονισμός ΕΑΚΑΑ»)·
            
         
               Γ.
            
            
               λαμβάνοντας υπόψη ότι η Επιτροπή εξέδωσε κατ’ εξουσιοδότηση κανονισμό στις 17 Μαΐου 2016 για να ανταποκριθεί στην εν λόγω εξουσιοδότηση· λαμβάνοντας υπόψη ότι ο κατ’ εξουσιοδότηση κανονισμός περιλαμβάνει σημαντικές λεπτομέρειες σχετικά με τις διαδικασίες που πρέπει να ακολουθούν οι συμμετέχοντες στην αγορά κατά την πραγματοποίηση βολιδοσκοπήσεων της αγοράς·
            
         
               Δ.
            
            
               λαμβάνοντας υπόψη ότι ο κατ’ εξουσιοδότηση κανονισμός μπορεί να τεθεί σε ισχύ μόνο στο τέλος της περιόδου ελέγχου του Ευρωπαϊκού Κοινοβουλίου και του Συμβουλίου, εφόσον δεν έχει διατυπωθεί αντίρρηση είτε από το Κοινοβούλιο ή το Συμβούλιο, ή εάν, πριν από τη λήξη της προθεσμίας αυτής, τόσο το Κοινοβούλιο όσο και το Συμβούλιο έχουν ενημερώσει την Επιτροπή ότι δεν θα προβάλουν αντιρρήσεις·
            
         
               Ε.
            
            
               λαμβάνοντας υπόψη ότι η περίοδος ελέγχου που προβλέπει το άρθρο 13 παράγραφος 1 του κανονισμού ΕΑΚΑΑ διαρκεί τρεις μήνες από την ημερομηνία κοινοποίησης του ΡΤΠ, εκτός εάν η Επιτροπή εγκρίνει ΡΤΠ που είναι ίδιο με το σχέδιο ΡΤΠ που εγκρίνει η ΕΑΚΑΑ, οπότε η διάρκεια της περιόδου ελέγχου είναι ένας μήνας·
            
         
               ΣΤ.
            
            
               λαμβάνοντας υπόψη ότι έγιναν ορισμένες τροποποιήσεις στο σχέδιο ΡΤΠ που ενέκρινε η ΕΑΚΑΑ, όπως η προσθήκη δύο νέων αιτιολογικών σκέψεων, καθώς και ορισμένες αλλαγές στο άρθρο 3 και στο άρθρο 6 παράγραφος 3 καθώς και στη διάταξη για την έναρξη ισχύος και την εφαρμογή· λαμβάνοντας υπόψη ότι, υπό το πρίσμα αυτών των τροποποιήσεων, ο κατ’ εξουσιοδότηση κανονισμός δεν μπορεί να θεωρηθεί ίδιος με το σχέδιο ΡΤΠ που ενέκρινε η ΕΑΚΑΑ, υπό την έννοια του δεύτερου εδαφίου του άρθρου 13 παράγραφος 1 του κανονισμού ΕΑΚΑΑ· λαμβάνοντας, επομένως, υπόψη ότι ισχύει η τρίμηνη προθεσμία για τη διατύπωση αντιρρήσεων, όπως ορίζει το πρώτο εδάφιο του άρθρου 13 παράγραφος 1 του κανονισμού ΕΑΚΑΑ, δηλαδή η προθεσμία λήγει την 17η Αυγούστου 2016·
            
         
               Ζ.
            
            
               λαμβάνοντας υπόψη ότι, για την ομαλή και έγκαιρη εφαρμογή του κανονισμού για την κατάχρηση της αγοράς από την 3η Ιουλίου 2016, οι συμμετέχοντες στην αγορά και οι αρμόδιες αρχές πρέπει να προβούν στις αναγκαίες διευθετήσεις και να θέσουν σε εφαρμογή τα απαραίτητα συστήματα το συντομότερο δυνατόν, και σε κάθε περίπτωση έως την 3η Ιουλίου 2016, και αυτό πρέπει να γίνει σύμφωνα με τον κατ’ εξουσιοδότηση κανονισμό·
            
         
               Η.
            
            
               λαμβάνοντας, επομένως, υπόψη ότι ο κατ’ εξουσιοδότηση κανονισμός θα πρέπει να τεθεί σε ισχύ το αργότερο έως την 3η Ιουλίου 2016, πριν από τη λήξη της περιόδου ελέγχου στις 17 Αυγούστου 2016·
            
         
               Θ.
            
            
               λαμβάνοντας υπόψη ότι οι διατάξεις του κατ’ εξουσιοδότηση κανονισμού είναι κατ’ ουσίαν σύμφωνες με τους στόχους του Κοινοβουλίου, όπως αυτοί εκφράστηκαν στον κανονισμό για την κατάχρηση της αγοράς και στον ανεπίσημο διάλογο που ακολούθησε στο πλαίσιο των προπαρασκευαστικών εργασιών για την έγκριση του κατ’ εξουσιοδότηση κανονισμού, και ειδικότερα με την πρόθεση του Κοινοβουλίου να παρέχει στις αρμόδιες αρχές τα πλήρη αρχεία όλων των πληροφοριών που αποκαλύπτονται κατά τη διάρκεια βολιδοσκοπήσεων της αγοράς·
            
         
            
               1.
            
            
               δηλώνει ότι δεν διατυπώνει αντίρρηση σχετικά με τον κατ’ εξουσιοδότηση κανονισμό·
            
         
            
               2.
            
            
               αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.
            
         
      (1)  ΕΕ L 173 της 12.6.2014, σ. 1.
   
      (2)  Κανονισμός (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/77/ΕΚ (ΕΕ L 331 της 15.12.2010, σ. 84).